खैरना

खैरना (Khairna) भारत के उत्तराखण्ड राज्य के नैनीताल ज़िले में स्थित एक छोटी बस्ती है। यह कोसी नदी और खैरना नदी के संगम स्थल पर खैरना पुल के समीप बसा हुई है।

विवरण 
खैरना पुल कोसी नदी पर ब्रिटिश काल के समय से ही स्थित है। खैरना एक छोटा-सा बसेरा है, जो इसी नाम के पुल के दोनों ओर बस गया। खैरना मछिलयों के शिकार के लिए विख्यात है।

इतिहास
१९ वीं सदी के अंत में ब्रिटिश सरकार ने खैरना नदी से लगती एक नई सड़क बनाने का फैसला किया, ताकि रानीखेत छावनी को संयुक्त प्रांत की तत्कालीन ग्रीष्मकालीन राजधानी, नैनीताल के साथ सीधे कनेक्ट किया जा सके। इससे पहले नैनीताल से रानीखेत जाने के लिये अल्मोड़ा होकर जाना पड़ता था। धीरे-धीरे लोगों ने पुल के दोनों छोरों पर दुकानें स्थापित करना शुरू किया, और इस प्रकार खैरना बाज़ार का उद्गम हुआ। धीरे धीरे लोग बढ़ते गए, और वह बाजार आज एक छोटे से कस्बे का रूप धारण कर चुका है।

भूगोल
खैरना नगर कोसी और  शिप्रा नदियों के संगम पर स्थित है। यह नैनीताल और रानीखेत, दोनों से ही ३० किमी की दूरी पर स्थित है। खैरना पुल भुवाली-रानीखेत रोड के साथ राष्ट्रीय राजमार्ग १०९ के जंक्शन को चिह्नित करता है। खैरना नदी के पानी में आयरनस्टोन और क्वार्टजाइट प्रचुर मात्रा में पाया जाता है।

शिक्षा
खैरना में एक राजकीय इंटर कॉलेज स्थित है, जिसमें लगभग ४०० छात्र अध्ययन करते हैं।

इन्हें भी देखें 
 नैनीताल ज़िला

बाहरी कड़ियाँ

सन्दर्भ 

उत्तराखण्ड के गाँव
नैनीताल जिला
नैनीताल ज़िले के गाँव